इस्लामाबाद। पाकिस्‍तान के प्रधानमंत्री नवाज शरीफ के विदेशी मामलों के सलाहकार सरताज अजीज का कहना है कि अगले महीने पाकिस्‍तान में होने वाली भारत-पाक के विदेश सचिवों की बातचीत से दुनिया को ज्‍यादा उम्‍मीदें नहीं रखनी चाहिए। उन्‍होंने कहा कि भारत-पाक के बीच सभी मुद्दों के तुरंत हल होने की उम्‍मीदें बेहद कम हैं। इसलिए ज्‍यादा उम्‍मीदें लगाना बेकार है। सरताज अजीज ने पाकिस्‍तान के एक करंट अफेयर्स प्रोग्राम के दौरान यह बात कही।